หนูอายุ15ปีค่ะ นน.78kg สูง 161cm ประจำเดือนหนูมาไม่ปกติอยู่แล้วค่ะ แต่ครั้งรู้สึกว่ามีอาการปวดท้องซ้ายล่าง ปวดแล้วก็หาย ไม่ได้ปวดมากและไม่ได้ปวดบ่อยค่ะ และหนูก็มีอาการปวดท้องอื่นด้วย เวลาหิวข้าวหรืออยากเข้าห้องน้ำ จะปวดท้องข้างซ้ายใกล้สะดือมากเลยค่ะ แต่พอกินข้าวหรือเข้าห้องน้ำแล้ว ก็จะหายปวดค่ะ แต่สัก2-3ชม.ก็จะปวดอีก และบางทีก็ปวดตรงแถวใต้ซี่โครงด้วยค่ะ หนูอยากรู้ว่าอาการนี้คือเป็นโรคอะไรรึเปล่าคะ แล้วควรรักษายังไงคะ
สวัสดีค่ะ การวินิจฉัยที่เป็นไปได้-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากสัมพันธ์กับการขับถ่ายชัดเจน อาจเป็นเกี่ยวกับโรคลำไส้อักเสบที่สุดค่ะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ ร่วมกับมีอาการอื่นเช่นถ่ายเหลวสลับท้องผูก ถ่ายปนเลือด มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป